एक गवाह से जिरह में निकल गया समय, वीसी से हुई रामपाल की पेशी
बरवालाके सतलोक आश्रम प्रकरण में हत्या के मामले में मुकदमा नंबर 429 की सुनवाई अतिरिक्त सेशन जज अजय पराशर की अदालत में चल रही है। इस मुकदमे में एक पुरुष की मौत का मामला है। इस मामले में रामपाल सहित 15 आरोपित हैं। सोमवार को सुनवाई के लिए सेंट्रल जेल वन में अदालत लगी। इस दौरान एक गवाह की गवाही भी पूरी नहीं हो सकी। रामपाल की वीसी के जरिये पेशी हुई। वहीं मुकदमे में अन्य 14 आरोपितों को पुलिस ने अदालत के समक्ष पेश किया। इनमें से सावित्री, पूनम और बबिता जमानत पर चल रही हैं।
इस प्रकरण में चार्ज पर बहस की जा रही है। तीन गवाहों को बुलाया गया था। इनमें डाॅ. राजीव चौहान. डॉ. दिलावर एवं एक पुलिस कर्मी आए थे। सुबह से शाम तक अदालत चली। इसमें राजीव की गवाही हुई। रामपाल के अधिवक्ताओं ने गवाह से काफी समय तक जिरह की। मगर जिरह पूरी नहीं हुई। इसके चलते अन्य गवाहों की गवाही नहीं हो सकी। अदालत ने सुनवाई के लिए अगली तिथि 3 अप्रैल नियत की है। रामपाल की पेशी के दौरान इस बार भी समर्थक ज्यादा नहीं दिखाई दिए। कानून व्यवस्था के मद्देनजर इस दौरान पुलिस अलर्ट रही।
येमुकदमे में आरोपित
मुकदमासंख्या 429 में रामपाल के अलावा सावित्री, पूनम, बबिता, योगेंद्र, बिजेंद्र, प्रीतम उर्फ राजकपूर, राजेंद्र, सत्यवीर सिंह, सोनूराम, देवेंद्र, जगदीश, सुखवीर, खुशाल सिंह, अनिल शामिल हैं।
^अदालत ने अगली सुनवाई के लिए 3 अप्रैल की तिथि की तय
hin_Deva hin_Deva hin_Deva hin_Deva bho_Deva hin_Deva